To personer er tirsdag blevet ramt af skud i Sennepshaven i Herlev.

Det oplyser Københavns Vestegns Politi.



- Jeg kan bekræfte, at to personer er blevet ramt af skud. Mere kan jeg ikke sige på nuværende tidspunkt, siger vagtchef Brian Munck kort efter klokken 18.30.

Politiet oplyser på Twitter et kvarter senere, at man ikke har yderligere oplysninger.

På billeder fra stedet kan man se en bil, der er ramt af flere skud, og politifolk føre en mand iført håndjern og dna-dragt - en heldragt, der skal sikre eventuelle spor - væk.



/ritzau/